Lempi (1888)
Mi on lempi? Elon aate,
 Taivaan riemu, rauha maan,
 Hengen yhtyys, välivaate.
 Toisen ajan – taivahan.

 Lempeä maan luonto huokuu,
 Lempi leimuu punottain;
 Itätaivas siitä kuohuu,
 Koitto päivän – lempi vain.

 Vapaa, armas, kiiltosiivin
 Valoon liitää leivonen;
 Laulu lausuu avaruuksiin –
 Lempi myös on aine sen.

 Ihasteeksi kukkasille
 Lempein lähde lirisee
 Tuuli koivun oksasille
 Tuota myöskin tuhisee.

 Vaiti, sävel! Turhaan soitkaan
 Kenhän sua kuulleekaan!
 Oi, siit’ joskus unissain vaan
 Antoi Sulo suudelman!

Lähde: Viipurin Sanomat 6.7.1888.

Anonyymi
Runot
Wiipurin Sanomat
1888